
Par ilgtermiņa saistībām Iekšlietu ministrijai Iekšējās drošības biroja funkciju nodrošināšanai
· 1. Lai nodrošinātu Iekšējās drošības biroja funkciju izpildi, atļaut Iekšlietu ministrijai uzņemties ilgtermiņa saistības:
· 1.1. 2015.–2023. gadam, nepārsniedzot 820 132 euro, transportlīdzekļu nomas maksas segšanai;
· 1.2. 2015.–2025. gadam, nepārsniedzot 3 238 490 euro, nekustamā īpašuma (nekustamā īpašuma kadastra Nr. 0100 010 2000) Krišjāņa Valdemāra ielā 1A, Rīgā, nomas maksas segšanai valsts akciju sabiedrībai "Valsts nekustamie īpašumi".
(Grozīts ar MK 13.12.2016. rīkojumu Nr. 763; MK 05.09.2017. rīkojumu Nr. 482; MK 06.11.2019. rīkojumu Nr. 557)
· 2. Noteikt Iekšlietu ministrijai ilgtermiņa saistības:
· 2.1. budžeta programmā 42.00.00 "Iekšējās drošības biroja darbība":
· 2.1.1. pasākumam "Transportlīdzekļu noma" 2015. gadā – 13 332 euro  apmērā, 2016. gadā – 108 923 euro apmērā, 2017. gadā – 109 962 euro apmērā, 2018. gadā – 122 113 euro apmērā;
· 2.1.2. pasākumam "Nekustamā īpašuma Krišjāņa Valdemāra ielā 1A, Rīgā, nomas maksa" 2015. gadā 30 711 euro apmērā (nomas maksa par diviem mēnešiem) un 2016. gadā 184 261 euro apmērā;
· 2.2. budžeta apakšprogrammā 40.02.00 "Nekustamais īpašums un centralizētais iepirkums" pasākumam "Nekustamā īpašuma Krišjāņa Valdemāra ielā 1A, Rīgā, nomas maksa" 2017., 2018. un 2019. gadā katru gadu 184 261 euro apmērā, 2020., 2021., 2022. un 2023. gadā katru gadu 401 850 euro apmērā, 2024. gadā 405 978 euro apmērā un 2025. gadā 457 357 euro apmērā (nomas maksa pilnam gadam, nomas maksa ar kapitālieguldījumu atmaksu līdz 2025. gada 31. oktobrim (ieskaitot));
· 2.3. budžeta apakšprogrammā 40.02.00 "Nekustamais īpašums un centralizētais iepirkums" pasākumam "Transportlīdzekļu noma" 2019. gadā – 101 082 euro apmērā, 2020. gadā – 96 240 euro apmērā, 2021. gadā – 96 240 euro apmērā, 2022. gadā – 96 240 euro apmērā, 2023. gadā – 76 000 euro apmērā.
(MK 13.12.2016. rīkojuma Nr. 763 redakcijā, kas grozīta ar MK 05.09.2017. rīkojumu Nr. 482; MK 16.01.2019. rīkojumu Nr. 19; MK 06.11.2019. rīkojumu Nr. 557)
· 3. Atļaut finanšu ministram pēc attiecīgu Iekšlietu ministrijas priekšlikumu saņemšanas precizēt likuma "Par valsts budžetu 2015. gadam" 11. pielikumu "Valsts budžeta ilgtermiņa saistību maksimāli pieļaujamais apjoms" 2015. gadam atbilstoši šā rīkojuma 2. punktam.
· 4. Finanšu ministrijai (valsts akciju sabiedrībai "Valsts nekustamie īpašumi"):
· 4.1. izdevumus, kas saistīti ar nekustamā īpašuma Krišjāņa Valdemāra ielā 1A, Rīgā, telpu pielāgošanu Iekšējās drošības biroja vajadzībām, segt no valsts akciju sabiedrības "Valsts nekustamie īpašumi" finanšu resursiem un pēc objekta nodošanas ekspluatācijā iekļaut tos nomas maksā;
· 4.2. triju mēnešu laikā pēc nekustamā īpašuma Krišjāņa Valdemāra ielā 1A, Rīgā, pieņemšanas ekspluatācijā iesniegt Iekšlietu ministrijai informāciju par precizētajiem nomas maksas apmēriem atbilstoši valsts akciju sabiedrības "Valsts nekustamie īpašumi" faktiskajām nomas objekta būvniecības un pārvaldīšanas izmaksām.
· 5. Iekšlietu ministram, ja nepieciešams, triju mēnešu laikā pēc šā rīkojuma 4.2. apakšpunktā minētās informācijas saņemšanas iesniegt Ministru kabinetā rīkojuma projektu par šā rīkojuma 2.2. apakšpunktā minēto ilgtermiņa saistību precizēšanu.

